एनएनआइपीए उत्कृष्ट खेलाडी २०७४
राष्ट्रिय तथा अन्तर्राष्ट्रिय खेलाडी सङ्घ(एनएनआइपिए) ले २०७५ पौष १३ गते एनएनआइपिए वर्ष उत्कृष्ट खेलाडीहरूलाई एक कार्यक्रमका बिच पुरस्कार वितरण गरेको थियो । जस अन्तर्गत दक्षिण एसियाली खेलकुदका पदक विजेता करातेकी अनु अधिकारी र भारोत्तोलनका कमल अधिकारी एनएनआइपिए वर्षका सर्वोत्कृष्ट खेलाडी २०७४ घोषित भएका थिए । सर्वोत्कृष्ट दुवैले समान १ लाख रुपैयाँ प्राप्त गरेका थिए  ।

ललितपुर महानगरपालिकाको वडा नं १६ सहआयोजनामा पौष १३ गते शुक्रबार पाटनमा भएको पुरस्कार वितरण कार्यक्रममा विभिन्न २९ खेलका उत्कृष्ट खेलाडी घोषित गदै पुरस्कृत गरिएको थियो  । राष्ट्रिय खेलकुद परिषद् (राखेप) च्याम्पियनसिपमा सामेल २९ खेल सम्बन्धित खेल संघको सिफारिसमा २०७४ को प्रदर्शनका आधारमा उनीहरू उत्कृष्ट खेलाडी घोषित भएका थिए ।

उत्कृष्ट खेलाडीहरू
सबै खेलका उत्कृष्ट सबै खेलाडीहरूले एनएनआइपिएबाट ५ हजार र सम्बन्धित खेलको संघबाट ५ हजार गरी कुल जम्मा १० हजार रुपैयाँ प्राप्त गरेका थिए ।

आदर्श खेल व्यक्तित्व
पुरस्कार कार्यक्रममा भारोत्तोलनका पूर्व मुख्य प्रशिक्षक पार्थ सारथी सेन गुप्ता गजराज आदश खेल व्यक्तित्वबाट सम्मानित भएका थिए । दक्षिण एसियाली खेलकुद (साग) मा नेपालले सर्वाधिक पदक जितेको खेल भारोत्तोलन रहेको थियो । देश भित्र भारोत्तालन विकासमा गुप्ताको महत्त्वपूर्ण भूमिका रहेको मानिन्छ । गुप्त हाल नेपाल भारोत्तलन सङ्घका महासचिव समेत हुन् ।

उत्कृष्ट पत्रकार
दुई दशक भन्दा लामो समय देखि खेलकुद पत्रकारितामा सक्रिय खेलकुद पत्रकार निरञ्जन राजवंशीलाई खेलाडी संघले एनएनआइपिए खेलकुद पत्रकारिता पुरस्कारबाट सम्मान गरेको थियो । २०५२ सालमा समाचार पत्रबाट खेलकुद पत्रकारिता सुरु गरेका राजवंशी हाल बिबिसी नेपाली सेवामा कार्यरत छन् । नेपाल खेलकुद पत्रकार मञ्चका पूर्व अध्यक्ष राजवंशी एसियाली खेलकुद पत्रकार महासङ्घ (एआइपिएस एसिया) का कोषाध्यक्ष हुन् ।

सन्दर्भ सामाग्रीहरू

बाह्य कडीहरू
हाम्रो खेलकुदको आधिकारिक वेबसाइट

नेपाली खेलकुद